Referat årsmøte Norsk barnenevrologisk forening Bergen 8. mai 2014

1. Godkjenning av innkalling
2. Årsmelding, gjennomgang. Styresammensetning: Marit Bjørnvold leder, Olav Roti sekretær, Anders Alme styremedlem og hovedansvarlig for årets Nordiske møte, Einar Bryne kasserer og WEB ansvarlig, Anders Slørdal styremedlem.

47 betalende medlemmer. 7 æresmedlemmer. 55 deltagere på Vintermøtet Lillehammer mars 2013. Arrangerte subgruppemøter: Pediaterdagene januar 2013 med 8 deltagere, Vårmøtet 18 deltagere.

NBNF`s representant til Nordisk forening: Trude R. Olsen, til Europeisk forening: Espen Lien. Han orienterte om hans aktivitet knyttet til denne foreningen og om tema for siste møte: det jobbes med å utarbeide krav til subspesialisering i barnenevrologi som skal være veiledende for europeiske land.

1. Regnskap 2013: I følge revisors beretning v/Ånen Aarli viser regnskapet et driftsmessig overskudd på kr 47637. Inntekter og utgifter i regnskapet stemmer med kontoutskrifter og saldo. Det foreligger bilag fra samtlige poster.

 NBNF har god likviditet. Utgifter for drift balanseres av

 kontingent- inntektene. Styret har vist svært ansvarlig bruk av midler. Årets

 uvanlig positive finansielle resultat skyldes at Lillehammer-kurset gikk med

 uventet stort overskudd på 43.000.

 Årsmøtet godkjente regnskapet.

1. Virksomhetsplan 2014 – 15, følgende temaer drøftet
	1. Rekruttere barneleger til faget barnenevrologi: kontinuerlig arbeid på den enkelte avdeling, motivere LISleger til deltagelse på Vintermøtene gjennom å gjøre møtene faglig attraktive. Bruke midler på gode foredragsholdere. Premiere beste frie foredrag. Vurdere å dele ut reisestipend.
	2. Definere krav til nevrologikompetanse i spesialistutdanningen i pediatri, for eks. vurdere om tjeneste på habiliteringsavdeling bør bli obligatorisk, definere spesifikke krav til ferdigheter som for eks. å kunne foreta en utviklingsvurdering
2. Eventuelt: Forespørsel til NBNF fra NBFv/leder om å definere begrepet ”vegetativ status”(Opprinnelig henvendelse fra Natasja Pedersen i foreningen ”Ja til lindrende behandling”). Aktiv diskusjon rundt tema, oppfattet at forsamlingen var skeptisk til bruken av begrepet. Marit formulerer et svar etter endelig drøfting med styret.
3. Valg av nytt styremedlem: Sean Wallace OUS/Ullevål ble valgt til styremedlem etter at Olav Roti går ut av styret. Takk for god innsats til Olav!